《秋热》
宋代·方岳

衰老不耐暑，喜甚秋咫尺。
秋来几何时，炮煮乃尔剧。
老夫大失望，亦自愧两屐。
青山吾故人，可想不可觌。
农家请言田，使我舌屡唶。
六月潴为泥，七月稿为腊。
十无一二存，政苦蝗狼藉。
吾饥不能腊，子热不能夕。
子热犹可凉，吾饥那可常。
残暑何奸雄，酪烈不肯退。
稚秋太君子，敛避不敢对。
薰风来无期，民愠良愦愦。
吴牛方喘月，渴想蓐收代。
金行既用事，炎赫乃故在。
於今几何时，秋夏终晦昧。
畏热如畏虎，悸汗流浃背。
南山殷其雷，崛起云霮{上雨下对}。
谁当笺老天，与世思盥沫。
风雨一洗之，此热不可再。

作者简介：方岳(1199～1262),南宋诗人、词人。字巨山，号秋崖。祁门（今属安徽）人。绍定五年(1232)进士，授淮东安抚司□官。淳□中，以工部郎官充任赵葵淮南幕中参议官。后调知南康军。后因触犯湖广总领贾似道，被移治邵武军。后知袁州，因得罪权贵丁大全，被弹劾罢官。后复被起用知抚州，又因与贾似道的旧嫌而取消任命。